b'\n_START_ARTICLE_\nTerme Dolenjske Toplice\n_START_SECTION_\nZgodovina\n_START_PARAGRAPH_\nPrisotnost vrelcev tople vode je zaznamovala razvoj Dolenjskih Toplic. Prva pisna omemba kraja nosi letnico 1228, ko je grof Henrik IV, mejni grof Istrski, podelil del svojega imetja v Toplicah cistercijanski opatiji Sti\xc4\x8dna. Leta 1385 so pri\xc5\xa1le Dolenjske Toplice za \xc5\xa1eststo let v roke grofov Auerspergov Turja\xc5\xa1kih._NEWLINE_Prvi, ki je posku\xc5\xa1al tedanje ljudsko kopali\xc5\xa1\xc4\x8de v Dolenjskih Toplicah po vzoru nekaterih srednjeevropskih toplic povzdigniti v imenitnej\xc5\xa1e\xc2\xa0\xc2\xbbgorske in grezne kopeli\xc2\xab, je bil knez Ivan Vajkard I. Auersperg. V zgodovinski spomin Dolenjskih Toplic pa se je prav gotovo najgloblje vtisnil knez Henrik Jo\xc5\xbeef Janez Auersperg. Med 1767 in 1776 je zgradil dana\xc5\xa1nji hotel Vital, ki je bil v tistem \xc4\x8dasu gotovo najimenitnej\xc5\xa1a zdravili\xc5\xa1ka stavba na Kranjskem. Knezi Auerspergi so zdravili\xc5\xa1\xc4\x8de ve\xc4\x8dkrat v celoti prenovili, zadnji\xc4\x8d v letu 1899, ko je bil dograjen sedanji hotel Kristal._NEWLINE_V letu 1922 so Auerspergi zdravili\xc5\xa1\xc4\x8de dokon\xc4\x8dno prodali svojemu tedanjemu najemniku \xc4\x8de\xc5\xa1kemu zdravniku dr. Konstantinu Konvalinki, ki je bil leta 1934 prisiljen prepustiti zdravili\xc5\xa1\xc4\x8de Kmetski posojilnici iz Ljubljane, svoje delo zdravili\xc5\xa1kega in okrajnega zdravnika pa je v Dolenjskih Toplicah opravljal do smrti._NEWLINE_Najpomembnej\xc5\xa1o prelomnico v povojnem obdobju predstavlja za Dolenjske Toplice leto 1974, ko se je zdravili\xc5\xa1\xc4\x8de priklju\xc4\x8dilo Tovarni zdravil Krka iz Novega mesta. Le-ta je nato v celoti obnovila vse zdravili\xc5\xa1ke stavbe in pripomogla, da so v zadnjih petintridesetih letih Terme Dolenjske Toplice eno najuspe\xc5\xa1nej\xc5\xa1ih in najbolje zasedenih zdravili\xc5\xa1\xc4\x8d v Sloveniji._NEWLINE_V Termah Dolenjske Toplice se nahajajo trije hoteli - Balnea, Vital in Kristal. V slednjem lahko najdete znamenit kristalni lestenec. V vseh hotelih je skupaj 200 sob._NEWLINE__NEWLINE_Termalna voda je rahlo mineralizirana, ima temperaturo \xc4\x8dlove\xc5\xa1kega telesa in \xc5\xa1tevilne zdravilne u\xc4\x8dinke. Najprimernej\xc5\xa1a je za zdravljenje revmati\xc4\x8dnih obolenj, stanj po po\xc5\xa1kodbah in operativnih posegih na lokomotornem sistemu ter za zdravljenja ginekolo\xc5\xa1kih obolenj._NEWLINE_Wellness center Balnea se razprostira na 9200 m2 in le\xc5\xbei sredi zdravili\xc5\xa1kega parka. V njem se nahajajo notranji ter zunanji bazeni, savne in kopeli ter beauty in wellnes center._NEWLINE_Kronologija izgradnje in obnov hotelov in kopali\xc5\xa1\xc4\x8d:_NEWLINE__NEWLINE_1228 Prva omemba Dolenjskih Toplic_NEWLINE__NEWLINE_1342 Herman Reutenberg je podelil vrelce Ulriku, sinu Bla\xc5\xbea Mokrono\xc5\xa1kega_NEWLINE__NEWLINE_1385 Topli\xc5\xa1ki vrelci pridejo kot dota v last grofov Turja\xc5\xa1kih_NEWLINE__NEWLINE_1658 Omemba prvega kopali\xc5\xa1kega zdravnika dr. Georga Puscha, ki v Dolenjske Toplice prihaja le ob\xc4\x8dasno. Nad vrelcem \xc5\xbee stoji preprosta kopali\xc5\xa1ka stavba._NEWLINE__NEWLINE_1767 Zgrajeni so bili trije bazeni (Kne\xc5\xbeja, Karlova in Jo\xc5\xbeefova kopel) in nad njimi kopali\xc5\xa1ka stavba. Kne\xc5\xbeja kopel (dana\xc5\xa1nji Kne\xc5\xbeji bazen) in Karlova kopel (dana\xc5\xa1nji jamski bazen) sta bila namenjena gostom, Jo\xc5\xbeefova kopel, v katero se je stekala voda iz ostalih dveh bazenov, pa je bila namenjena "ubogemu ljudstvu"._NEWLINE__NEWLINE_1773 Nastavljena sta bila kopali\xc5\xa1ki stre\xc5\xbenik in kopali\xc5\xa1ka stre\xc5\xbenica, ki sta skrbela za kopalce_NEWLINE__NEWLINE_1776 De\xc5\xbeelna vlada v Ljubljani objavi prvi kopali\xc5\xa1ki red_NEWLINE__NEWLINE_1777 Dr. Kastelic je opravil prvo analizo termalne vode, ki je bila objavljena na Dunaju. Naslednjo je l. 1866 naredila Jo\xc5\xbeefinska akademija na Dunaju, zadnjo pa l. 1980 Institut Jo\xc5\xbeef \xc5\xa0tefan iz Ljubljane)_NEWLINE__NEWLINE_1834 Dolenjske Toplice zajame hud po\xc5\xbear. Nastanek trga pred Kopali\xc5\xa1kim domom_NEWLINE__NEWLINE_1899 Dograjen sedanji hotel Kristal_NEWLINE__NEWLINE_1922 Auerspergi prodali zdravili\xc5\xa1\xc4\x8de dotedanjemu najemniku, dr. Konstantinu Konvalinki_NEWLINE__NEWLINE_1934 Dr. Konvalinka prepustil zdravili\xc5\xa1\xc4\x8de Kmetski posojilnici iz Ljubljane_NEWLINE__NEWLINE_1959 Avgusta je odprt zunanji bazen_NEWLINE__NEWLINE_1973 Zdravili\xc5\xa1\xc4\x8de preide v last Tovarne zdravil Krka v Novem mestu_NEWLINE__NEWLINE_1978 Preurejeni zdravili\xc5\xa1ki prostori in notranji bazeni_NEWLINE__NEWLINE_1993 Zgrajen Center za medicinsko rehabilitacijo, povezevalni podzemni hodnik med hotelom Kristal, Vital in Centrom medicinske rehabilitacije. Obnovljen hotel Vital._NEWLINE__NEWLINE_1998 Kon\xc4\x8dana obnova hotela Kristal_NEWLINE__NEWLINE_2003 Zgrajen moderen Wellness center Balnea_NEWLINE__NEWLINE_2008 Zgrajen hotel Balnea **** superior, prenovljena restavracija, ter zgornja nadstropja hotela Kristal. Zgrajen vezni hodnik med hotelom in Wellness centrom Balnea.'